ຂື້ນທີ່ເດີ່ນເຕາະບານກະແລ, ໃຫ້ກຽດເຂົ້າຮ່ວມການແຂ່ງຂັນໃນຄັ້ງນີ້ມີທ່ານ ປະເດີມພອນ ສົນທະນີ ຜູ້ອຳນວຍການ ຫກປຊ ພ້ອມດ້ວຍຄະນະ, ຕາງໜ້າຝ່າຍທະນາຄານ ຊາຄອມແບັງÂÂ ແມ່ນທ່ານ ຟານກວາງຟູ ຜູ້ອຳນວຍການທະນາຄານຊາຄອມແບັງ ພ້ອມດ້ວຍຄະນະ ແລະ ພະນັກງານວິຊາການທັງສອງຫ້ອງການເຂົ້າຮ່ວມໃນຄັ້ງນີ້ທັງໝົດປະມານ 50 ຄົນ.
ຈຸດປະສົງການແຂ່ງຂັນໃນຄັ້ງນີ້ ເພື່ອເປັນການຮັດແໜ້ນຄວາມສາມັກຄີ ແລະ ເປັນການສົ່ງເສີມສຸຂະພາບ ໃຫ້ກັບ ພະນັກງານຂອງສອງຫ້ອງການ ພ້ອມທັງເປັນການປະກອບສ່ວນເຂົ້າໃນການສະເຫຼີມສະຫຼອງ 2 ວັນປະຫວັດສາດຄື ວັນສະຖາປະນາ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 40 ປີ ແລະ ວັນສ້າງຕັ້ງພັກປະຊາຊົນປະຕິວັດລາວຄົບຮອບ 60 ປີ; ຈາກນັ້ນຝ່າຍທະນາຄານ ຊາຄອມແບັງÂÂ ໄດ້ມອບຊຸດກິລາເຕາະບານຈຳນວນ 30 ຊຸດໃຫ້ ຫກປຊ ໃຫ້ກຽດມອບໂດຍແມ່ນທ່ານ ຟານກວາງຟູ ຜູ້ອຳນວຍການທະນາຄານຊາຄອມແບັງ ແລະ ກ່າວຮັບໂດຍທ່ານ ປະເດີມພອນ ສົນທະນີ ຜູ້ອຳນວຍການ ຫກປຊ. ສຳລັບການແຂ່ງຂັນເຕັມໄປດ້ວຍບັນຍາກາດອັນຟົດຟື້ນ, ຕື່ນເຕັ້ນ ແລະ ມິດຕະພາບຂອງກອງເຊຍທັງສອງຝ່າຍ, ຫຼັງຈາກການແຂ່ງຂັນ ຜົນການແຂ່ງຂັນປະກົດວ່າ ທີມທະນາຄານຊາຄອມແບັງສາມາດເອົາຊະນະ ທີມຫ້ອງການກອງທຶນປະກັນສັງຄົມແຫ່ງຊາດ 3-1 ປະຕູ.
ພາຍໂດຍ: ກິ່ງເມືອງ ວົງສາລະວັນ
ຂ່າວໂດຍ: ສັນນະຄອນ ບຽນທະນົງ.